Valladolid (provincija)
Provincija Valladolid (španjolski: Provincia de Valladolid) je jedna od devet provincija španjolske autonomne zajednice - Kastilja i Leon, koja se nalazi na sjeverozapadu Španjolske. 

Administrativni centar provincije je istoimeni grad Valladolid.

Geografske karakteristike 

Provincija Valladolid prostire se na površini od 8,110 km² u kojoj živi 521,130 stanovnika. Sa sjevera graniči sa provincijama León i Palencia, sa istoka sa Burgos i 
Segovia, sa zapada sa Zamorom i sa juga sa Segovijom, Ávilom i 
Salamancom.

Provincija se prostire u sliv rijeke Douro, velikoj ravnici koja je dio španjolske žitnice zvane Tierra de Campos (to je dio velike visoravni 
Meseta).

Privreda

Valladolid je poljoprivredni kraj u kom se sadi i uzgaja ječam, zob, repa, cikorija, šećerna repa i kukuruz. U Valladolidu ima i nešto tvornica koje proizvode; prehrambene i kemijske artikle, tekstil, automobilske dijelove, štavljenu kožu i metalnu galanteriju.

Pored Valladolida koja je administrativni centar, ostali veći urbani centri su Medina del Campo, Iscar, Medina de Ríoseco, Peñafiel i Tordesillas.

Izvori

Vanjske veze 

 Diputación de Valladolid 

Pokrajine Španije
Kastilja i Leon